CELEX: 32007D0329(02)
Language: da
Date: 2007-03-20 00:00:00
Title: Europols styrelsesråds afgørelse af 20. marts 2007 om fastsættelse af bestemmelser for aftaler om deltagelse af tredjeparters eksperter i analysegruppernes aktiviteter

29.3.2007   
            
            
               DA
            
            
               Den Europæiske Unions Tidende
            
            
               C 72/32
            
         
      EUROPOLS STYRELSESRÅDS AFGØRELSE
   
   af 20. marts 2007
   om fastsættelse af bestemmelser for aftaler om deltagelse af tredjeparters eksperter i analysegruppernes aktiviteter
   (2007/C 72/15)
   EUROPOLS STYRELSESRÅD HAR —
   under henvisning til konventionen om oprettelse af en europæisk politienhed (Europol-konventionen), som ændret ved Rådets retsakt af 27. november 2003 om udarbejdelse, på grundlag af artikel 43, stk. 1, i konventionen om oprettelse af en europæisk politienhed, af en protokol om ændring af denne konvention (1), særlig artikel 10, stk. 9,
   under henvisning til udtalelsen fra den fælles kontrolinstans og
   ud fra følgende betragtninger:
   Styrelsesrådet fastsætter med to tredjedeles flertal bestemmelserne for de aftaler, som regulerer deltagelsen af tredjeparters eksperter i analysegruppernes aktiviteter —
   TRUFFET FØLGENDE AFGØRELSE:
   Artikel 1
   Definitioner
   I denne afgørelse forstås ved:
   
               (a)
            
            
               »analysegruppe«: den gruppe, i hvilken deltagerne arbejder sammen om et analyseprojekt som omhandlet i Europol-konventionens artikel 10, stk. 2,
            
         
               (b)
            
            
               »aftale«: en aftale indgået mellem Europol og en tredjepart, som regulerer sidstnævntes deltagelse i en analysegruppes aktiviteter,
            
         
               (c)
            
            
               »deltagelse «af en tredjeparts eksperter i en analysegruppes aktiviteter: disse eksperter har ret til at deltage i analysegruppens møder, til efter anmodning at blive underrettet af Europol om udviklingen af den pågældende analysedatabase og til i overensstemmelse med de gældende retskrav at modtage og videregive de analyseresultater, som vedrører den tredjepart, de repræsenterer,
            
         
               (d)
            
            
               »tredjepart«: et tredjeland eller en ekstern organisation som omhandlet i Europol-konventionens artikel 10, stk. 4.
            
         Artikel 2
   Opfordring til at deltage i en analysegruppes aktiviteter
   Europol kan opfordre eksperter fra en tredjepart, med hvilken der er indgået en aftale, som indeholder de relevante bestemmelser om udveksling af oplysninger, herunder videregivelse af personoplysninger, og om sikkerhedsbeskyttelse af oplysninger, som udveksles med Europol, til at deltage i en analysegruppes aktiviteter. Denne opfordring må kun fremsættes med analysegruppedeltagernes enstemmige godkendelse.
   Artikel 3
   Aftaler
   1.   Deltagelsen af tredjeparters eksperter reguleres ved aftaler, som er indgået mellem Europol og den pågældende tredjepart. Den fælles kontrolinstans skal underrettes om disse aftaler, som skal bygge på den model, der er vedlagt denne afgørelse. Europol skal høre deltagerne i analysegruppen, hvis Europol agter at afvige fra standardaftalen.
   2.   Det skal af aftalerne fremgå, at deltagende eksperter fra tredjeparter har ret til at:
   
               a.
            
            
               deltage i analysegruppemøder og
            
         
               b.
            
            
               efter anmodning blive underrettet af Europol om udviklingen af den pågældende analysedatabase og
            
         
               c.
            
            
               modtage analyseresultater, som vedrører den tredjepart, de repræsenterer. Denne videregivelse skal ske i overensstemmelse med Europol-konventionens artikel 17, stk. 2, og artikel 18, stk. 4, i overensstemmelse med de relevante bestemmelser om samarbejdsaftaler og aftaler om sikkerhedsbeskyttelse af oplysninger og i overensstemmelse med artikel 5, stk. 5, i Rådets retsakt af 12. marts 1999 om fastsættelse af regler for Europols videregivelse af personoplysninger til tredjelande og eksterne organisationer (2) og med forhåndsgodkendelse af den medlemsstat, som videregav de pågældende oplysninger, og
            
         
               d.
            
            
               videregive analyseresultater, men dog kun mod forhåndsgodkendelse af de berørte deltagere og i overensstemmelse med de gældende bestemmelser i samarbejds- og fortrolighedsaftalerne.
            
         3.   Det skal af aftalerne fremgå, at de kan ophæves, hvis der gives meddelelse herom enten af den deltagende tredjepart eller af Europol, og de må begge kun handle efter aftale med analysegruppens deltagere. Hvis der ikke kan opnås enighed blandt deltagerne, skal Europol meddele, at aftalen ophører efter anmodning fra en af deltagerne og underrette Styrelsesrådet herom.
   Artikel 4
   Ikrafttræden
   Denne afgørelse træder i kraft den 19. april 2007.
   
      Udfærdiget i Haag, den 20. marts 2007
      
         Hans-Jürgen FÖRSTER
         
         
            Formand for Styrelsesrådet
         
      
   
   
      (1)  EUT C 2 af 6.1.2004, s. 1.
   
      (2)  EFT C 88 af 30. marts 1999, s. 1. Retsakt, som ændret ved Rådets retsakt af 28. februar 2002 (EFT C 76 af 27. marts 2002, s. 1).
   
      BILAG
      STANDARDAFTALE OM DELTAGELSE AF TREDJEPARTERS EKSPERTER I ANALYSEGRUPPERNES AKTIVITETER
      EUROPOL OG (tredjepartens navn) (i det følgende benævnt »parterne«) HAR —
      under henvisning til Europol-konventionen, særlig artikel 10, stk. 9,
      under henvisning til samarbejdsaftalen mellem Europol og (tredjepartens navn), særlig bestemmelserne om sikkerhedsbeskyttelse af oplysninger,
      ELLER:
      under henvisning til samarbejdsaftalen og aftalen om sikkerhedsbeskyttelse af oplysninger mellem Europol og (tredjepartens navn),
      under henvisning til Rådets retsakt af 3. november 1998 om vedtagelse af bestemmelser for Europol-analysedatabaser (1),
      under henvisning til Styrelsesrådets beslutning af (dato) om fastsættelse af bestemmelser for aftaler om deltagelse af tredjeparters eksperter i analysegruppernes aktiviteter, særlig artikel 3, stk. 1,
      under henvisning til oprettelsesbestemmelserne for analysedatabasen YYY, og
      ud fra følgende betragtninger:
      Det er i medlemsstatens interesse at lade eksperter fra (tredjepartens navn) deltage i aktiviteterne i analysegruppe YYY.
      (Tredjepartens navn) er direkte berørt af det analysearbejde, der udføres af analysegruppe YYY —
      GODKENDT FØLGENDE AFTALE:
      Artikel 1
      Definitioner
      I denne afgørelse forstås ved:
      
                  (a)
               
               
                  »deltagelse «af en tredjeparts eksperter i en analysegruppes aktiviteter: disse eksperter har ret til at deltage i analysegruppens møder, til efter anmodning at blive underrettet af Europol om udviklingen af den pågældende analysedatabase og til i overensstemmelse med de gældende retskrav at modtage og videregive de analyseresultater, som vedrører den tredjepart, de repræsenterer
               
            
                  (b)
               
               
                  »samarbejdsaftale«: den aftale, der er indgået og undertegnet den (dato) mellem Europol og (tredjepartens navn)
                  
               
            
                  (c)
               
               
                  »aftale om sikkerhedsbeskyttelse af oplysninger«: den aftale, der er omhandlet i Europol-konventionens artikel 18, stk. 6.
               
            Artikel 2
      Anvendelsesområde
      1.   XXX (2) fra (navn på den udsendende myndighed) skal deltage i aktiviteterne i analysegruppe YYY.
      2.   XXX skal følgelig have bemyndigelse til at:
      
                  a.
               
               
                  deltage i analysegruppemøder og
               
            
                  b.
               
               
                  efter anmodning blive underrettet af Europol om udviklingen af den pågældende analysedatabase YYY og
               
            
                  c.
               
               
                  modtage analyseresultater, som vedrører (tredjepartens navn). Denne videregivelse skal ske i overensstemmelse med Europol-konventionens artikel 17, stk. 2, og artikel 18, stk. 4, i overensstemmelse med de relevante bestemmelser om samarbejdsaftaler og aftaler om sikkerhedsbeskyttelse af oplysninger og i overensstemmelse med artikel 5, stk. 5, i Rådets retsakt af 12. marts 1999 om fastsættelse af regler for Europols videregivelse af personoplysninger til tredjelande og eksterne organisationer og med forhåndsgodkendelse af den medlemsstat, som videregav de pågældende oplysninger.
               
            
                  d.
               
               
                  videregive analyseresultater, men dog kun mod forhåndsgodkendelse af de berørte deltagere og i overensstemmelse med de gældende bestemmelser i samarbejds- og fortrolighedsaftalerne.
               
            Artikel 3
      Ikrafttræden
      Denne aftale træder i kraft på (dato).
      Artikel 4
      Ophævelse
      1.   Denne aftale ophører automatisk, når analysedatabase YYY nedlægges.
      2.   Denne aftale kan på ethvert tidspunkt ophæves, hvis en af parterne giver meddelelse herom.
      
         (1)  EFT C 26 af 30. januar 1999, s. 1, som ændret ved (tilføj referencen, når den nye retsakt vedtages).
      
         (2)  Navn på eksperten(-erne).